Diari Oficial de la Generalitat Valenciana


Sumari del DOGV 3989, del 30-04-2001 (2001/3927)

Convocatòria d'Assemblea General ordinària.
-------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3927


Organisme emissor
:   Caixa d'Estalvis de València, Castelló i Alacant, Bancaixa

Tipus de document
:   Convocatòria

Convocatòria d'Assemblea General ordinària. [2001/F3927]
  
El Consell d'Administració, en la sessió ordinària del dia 24 d'abril de 2001, va adoptar l'acord de convocar Assemblea General ordinària de la Caixa d'Estalvis de València, Castelló i Alacant, Bancaixa, que tindrà lloc dijous dia 31 de maig de 2001, a la sala d'actes de l'edifici a València, plaça de Tetuan, número 23, a les 19.00 hores en primera convocatòria. En cas que no s'hi arribe al quòrum d'assistència establit en l'article 30 dels estatuts, tindrà lloc en una segona convocatòria per al mateix dia i idèntic lloc, a les 20.00 hores.
  
L'assemblea es desenvoluparà d'acord amb el següent
  
Ordre del dia
  
1. Constitució de l'Assemblea General.
  
2. Intervenció del president.
  
3. Intervenció del director general.
  
4. Informe de la comissió de control.
  
5. Propostes del Consell d'Administració. Examen i aprovació, si fa al cas, de:
  
5.1. L'informe de gestió, els comptes anuals (balanç, compte de pèrdues i guanys i memòria), tant individuals com consolidats, com també la gestió del Consell d'Administració i l'aplicació de resultats, tot referit a l'exercici 2000.
  
5.2. Obra Benèfico-Social:
  
5.2.1. Gestió i liquidació del pressupost de l'exercici 2000.
  
5.2.2. Pressupost per a 2001.
  
5.3. Reelecció d'auditors externs.
  
5.4. Fusió per absorció de la Caixa d'Estalvis i Préstecs de Carlet, domiciliada a Carlet, avinguda de la Caixa d'Estalvis, número 1, inscrita al Registre Mercantil de València, tom 1.489, llibre 1.501, de la secció general del llibre de societats, foli 1, full número V-20652, inscripció 1a, amb la Caixa d'Estalvis de València, Castelló i Alacant, Bancaixa, amb domicili social a Castelló de la Plana, carrer de Cavallers, número 2, inscrita al Registre Mercantil de Castelló, tom 532, foli 1, llibre 99, secció general, full CS'2749, inscripció 1a.
  
No s'atribuiran avantatges als administradors de les caixes que es fusionen.
  
Els efectes comptables de la fusió es retrotrauran a l'1 de gener de 2001 i s'hi aplicarà el règim fiscal establit en el títol VIII, capítol VIII, de la Llei 43/1995, del 27 de desembre, de l'Impost de Societats.
  
5.4.1. Projecte de fusió:
  
- Pactes de fusió.
  
- Balanç de fusió.
  
- Modificació de l'article 1 dels estatuts.
  
- Condicions suspensives.
  
5.4.2. Delegacions per al desenvolupament dels tràmits de fusió.
  
6. Precs i preguntes.
  
7. Aprovació de l'acta de la sessió per qualsevol dels mitjans previstos en la llei.
  
Els consellers generals que ho desitgen podran consultar a les dependències de l'entitat, situades a Castelló de la Plana, carrer de Cavallers, número 2; a València, carrer del Pintor Sorolla, número 8, i a Alacant, carrer de Sant Ferran, 35-37, la documentació sotmesa a aprovació, als efectes del seu examen i estudi previ. En particular es fa constar que estan a la seua disposició els comptes anuals, amb l'informe de gestió i el d'auditoria externa, i podran sol·licitar-ne l'entrega o enviament gratuït.
  
Així mateix, es manifesta el dret que, en relació amb els articles 240.2 i 238 de la vigent Llei de Societats Anònimes, assisteix els consellers generals i titulars d'obligacions per a la revisió i obtenció de la documentació referent al procés de fusió, com també el d'obtindre l'entrega o enviament gratuït del text íntegre d'aquest.